
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός των ορίων του αιγιαλού και δημιουργία 


ζώνης παραλίας στη θέση «ΟΡΜΟΣ ΑΓ. ΓΕΩΡΓΙ¬ 
ΟΥ» Νήσου Δίας Νομού Ηρακλείου. 1 

Κήρυξη έκτασης 1.1 50γπ2 ως αναδασωτέας στη θέση 
«Ρόγκα Σπολάϊτας» περιφέρειας Δήμου Νεάπολης 
Ν. Αιτωλ/νίας. 2 


ΑΠΟΦΑΣΕΙ Σ 

Αριθ. 1010956/1300/Β0010 (1) 

Καθορισμός των ορίων του αιγιαλού και δημιουργία ζώ¬ 
νης παραλίας στη θέση «ΟΡΜΟΣ ΑΓ. ΓΕΩΡΓΙΟΥ» Νή- 
σοιυ Δίας Νομού Ηρακλείου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Π.Δ. 551/88 «Οργάνωση Νομαρχιών 
- Οργάνωση - Οικονομικών Υπηρεσιών» (ΦΕΚ 259 τ.Α’) 
όπως τροποποιήθηκε και ισχύει. 

2. Τις διατάξεις του άρθρου 100 του Π.Δ. 284/88 «περί 
Οργανισμού Υπουργείου Οικονομικών». 

3. Τις διατάξεις του Ν.2218/1994 «περί ίδρυσης Νομαρ¬ 
χιακής Αυτοδιοίκησης κ.λ.π. (ΦΕΚ 90 τ.Α’)», όπως τροπο¬ 
ποιήθηκε συμπληρώθηκε και ισχύει. 

4. Τις διατάξεις του άρθρου 14 του Ν.2399/96 «Υλοποί¬ 
ηση της εισοδηματικής πολιτικής έτους 1996 για μισθούς 
και συντάξεις και άλλες διατάξεις (ΦΕΚ 90 τ.Α’)», με το 
οποίο καταργήθηκαν οι θέσεις των Περιφερειακών Διευ¬ 
θυντών και οι αρμοδιότητες τους περιήλθαν στο Γενικό 
Γ ραμματέα Περιφέρειας. 

5. Τις διατάξεις των παρ.2 και 6 του άρθρου 1 Ν.2503/97 
Διοίκηση Οργάνωση, Στελέχωσητης Περιφέρειας, ρύθμι¬ 
ση θεμάτων για την Τοπική Αυτοδιοίκηση και άλλες δια¬ 
τάξεις (ΦΕΚ 107 τ.Α’), σύμφωνα με τις οποίες οι Περιφε¬ 
ρειακές Υπηρεσίες του Υπουργείου Οικονομικών, που συ¬ 
γκροτούσαν την Περιφερειακή Διοίκηση του Νομού ή 
Νομαρχίας δεν υπήχθησαν στην ενιαία οργανική μονάδα 
της Περιφέρειας ούτε καταργήθηκαν, αλλά αποτελούν 


από 01.9.97 Υπηρεσίες του Υπουργείου Οικονομικών. 

6. Το αριθ. 28975/31.07.97 έγγραφο της Δ/νσης Διοίκη¬ 
σης του Υπ. Εσωτερικών Δημ. Διοίκησης και Αποκέντρω¬ 
σης, σύμφωνα με το οποίο οι αρμοδιότητες του Γενικού 
Γ ραμματέα της Περιφέρειας σε θέματα Υπηρεσιών του 
Υπ. Οικονομικών μεταφέρονται από 01.9.97 στον Υπουρ¬ 
γό Οικονομικών. 

7. Την υπ’ αρ. 1107147/1239/0006Α/4.10.96 (ΦΕΚ 922/ 
τ.Β’/7.10.96) κοινή Απόφαση του Πρωθυπουργού και 
Υπουργού Οικονομικών «περί ανάθεσης αρμοδιοτήτων 
του Υπουργού Οικον/κών στους Υφυπουργούς». 

8. Την αριθ. 1087903/1481/0006Β/ΠΟΛ. 1233/28.8.97 
απόφαση του Υπουργού Οικονομικών «περί μεταβίβασης 
αρμοδιοτήτων του Υπουργού Οικονομικών στους Προϊ¬ 
σταμένους των Περιφερειακών Υπηρεσιών του Υπου ργεί- 
ου Οικονομικών πλην Γ.Λ.Κ. και Γ.Χ.Κ.« 

9. Τις διατάξεις των άρθρων 1 μέχρι και 7 του Α.Ν. 
2344/40 «περί αιγιαλού και παραλίας», όπως τροποποιή¬ 
θηκαν και συμπληρώθηκαν με τις διατάξεις: α) του άρ¬ 
θρου 13 του Ν.1078/1980 και β) του άρθρου 23 του 
Ν.1337/1983. 

10. Την από 16 Ιουλίου 1997 έκθεση της «Επιτροπής κα¬ 
θορισμού των ορίων του αιγιαλού και παραλίας και θέσε¬ 
ων αμμοληψίας» που καθόρισε τα όρια του αιγιαλού και 
της παραλίας στη θέση «ΟΡΜΟΣ ΑΓ. ΓΕΩΡΓΙΟΥ» Νήσου 
Δίας Νομού Ηρακλείου και το από Αύγουστο 1992 Τοπο- 
γραφικό και Υψομετρικό διάγραμμα του Τοπογράφου 
Μηχανικού Στράτου Αδριάνη σε τέσσερις πινακίδες και σε 
κλίμακα 1:500, που θεωρήθηκε την 7.7.1997 από τον Ανα¬ 
πληρωτή Προϊστάμενο της ΤΥΔΚ Νομού Ηρακλείου Αλέ¬ 
ξανδρο Γολοβάνη και συνοδεύει την έκθεση της προανα- 
φερόμενης Επιτροπής. 

11. Τη σύμφωνη γνώμη του Γενικού Επιτελείου Ναυτι¬ 
κού, που διατυπώθηκε στα με αριθμ. α) 544.5/635/98/ 
Σ899/29.6.1998 και β) 544.5/721/99/Σ 1379/4.10.1999 έγ¬ 
γραφά του, αποφασίζουμε: 

1. Επικυρώνουμε την από 16 Ιουλίου 1997 έκθεση της 
Επιτροπής καθορισμού των ορίων του αιγιαλού και παρα¬ 
λίας και θέσεων αμμοληψίας, καθώς και το από Αύγουστο 
1992τοπογραφικό και υψομετρικό διάγραμμα, σε τέσσε¬ 
ρις πινακίδες και σε κλίμακα 1:500 που τη συνοδεύει, το 
οποίο συντάχθηκε από τον Τοπογράφο Μηχανικό Στράτο 
Αδριάνη και θεωρήθηκε την 7.7.1997 από τον Αναπληρω¬ 
τή Προϊστάμενο της ΤΥΔΚ Νομού Ηρακλείου Αλέξανδρο 

Γολοβάνη, επί του οποίου η πιο πάνω Επιτροπή καθόρισε 
με κόκκινη συνεχή πολυγωνική γραμμή και με στοιχεία 
1.26 τα όρια του αιγιαλού στη θέση «ΟΡΜΟΣ ΑΓ. ΓΕ¬ 

ΩΡΓΙΟΥ» Νήσου Δίας Νομού Ηρακλείου και με κίτρινη συ¬ 
νεχή πολυγωνική γραμμή και με στοιχεία 1'.26’ τα 

όρια της παραλίας στην ίδια θέση. 

2. Η παρούσα απόφαση μαζί με την έκθεση και το διά¬ 
γραμμα, που προαναφέραμε να δημοσιευθούν στην Εφη¬ 
μερίδα της Κυβερνήσεως. 

Αθήνα, 15 Μαρτίου 2000 

Με εντολή Υπουργού 
Ο Γ ενικός Γ ραμματέας 
X. ΑΛΑΜΑΝΟΣ 


ΕΚΘΕΣΗ 

Επιτροπής Καθορισμού των ορίων αιγιαλού και παραλίας 
Νομού Ηρακλείου. 

Στο Ηράκλειο σήμερα 16 Ιουλίου 1997 οι παρακάτω: 

1. Ζαχαράκη Ελένη, Προϊσταμένη της Κτηματικής Υπη¬ 
ρεσίας Ηρακλείου, ως πρόεδρος. 

2. Μιχελινάκης Κων/νος, Πολιτικός Μηχανικός, στην 1η 
Δ.Ε.Κ.Ε. 

3. Τυράκης Δημήτρης, Πλοίαρχος Λ.Σ., Λιμενάρχης Κε¬ 
ντρικού Λιμεναρχείου Ηρακλείου, ως μέλη, αποτελέσαμε 
την επιτροπή καθορισμού των ορίων αιγιαλού και παρα¬ 
λίας που προβλέπει το άρθρο ΙΟΟτου Π.Δ. 284/88 και που 
συγκροτήθηκε με την υπ’ αριθ. 486/19.2.96 απόφαση του 
Περιφερειακού Διευθυντή Νομού Ηρακλείου και αφού 
λάβαμε υπόψη: 

1. Την με αριθμό πρωτοκόλλου 1987/11.6.1996 αίτηση 
του Λιμενικού Ταμείου Ηρακλείου για καθορισμό των 


οριογραμμών αιγιαλού - παραλίας στη θέση «Όρμος Αγί¬ 
ου Γεωργίου Νήσου Δίας» Νομού Ηρακλείου. 

2. Το από Αύγουστο 1992 Τοπογραφικό και Υψομετρικό 
διάγραμμα του Τοπογράφου Μηχανικού Στράτου Αδριά- 
νη που ελέχθηκε από τον Τοπογράφο Μηχανικό της 
Τ.Υ.Δ.Κ. Ν. Ηρακλείου Τσαγκαράκη Νικόλαο την 7.7.1997 
και θεωρήθηκε από τον αναπληρωτή Προϊστάμενο της 
Τ.Υ.Δ.Κ. Ν. Ηρακλείου Γολοβάνη Αλέξανδρο την 
7.7.1997, όπου αποτυπώνεται η υπό καθορισμό περιοχή 
σε τέσσερεις πινακίδες. 

3. Τις διατάξεις του Α.Ν. 2344/40 όπως αυτός τροπο¬ 
ποιήθηκε, την δικαστηριακή νομολογία για τον αιγιαλό. 

4. Την αντίληψη που σχηματίσαμε από τη επιτόπια μετά¬ 
βασή μας για το εύρος του αιγιαλού, αποφαίνεται ομόφωνα: 

1. Επί του παραπάνω τοπογραφικού διαγράμματος: 

α) Καθορίζει την οριογραμμή αιγιαλού με συνεχή ερυ¬ 
θρά πολυγωνική γραμμή από την κορυφή 1 μέχρι την κο¬ 
ρυφή 26. 

β) Καθορίζει την οριογραμμή παραλίας με συνεχή κίτρι¬ 
νη πολυγωνική γραμμή από την κορυφή 1' μέχρι την κο¬ 
ρυφή 26'. 

Ο καθορισμός της δεκάμετρης ζώνης παραλίας καθ’ 
όλο το μήκος κρίνεται απαραίτητος γιατί δεν εξυπηρε¬ 
τούνται οι σκοποί της παρ. 1 του άρθρου 7 του Ν.Δ. 
2344/40, λόγω της μορφολογίας της περιοχής. 

Οι κορυφές των οριογραμμών αιγιαλού - παραλίας εξα¬ 
σφαλίζονται από εγκατεστημένα σταθερά σημεία. 

2. Αποφαίνεται ότι δεν υφίσταται παλαιός αιγιαλός. 

Η Επιτροπή 

Η Πρόεδρος Τα Μέλη 

ΖΑΧΑΡΑΚΗ ΕΛΕΝΗ ΚΩΝ/ΝΟΣ ΜΙΧΕΛΙΝΑΚΗΣ 
ΔΗΜΗΤΡΙΟΣ ΤΥΡΑΚΗΣ 

Αριθ. 239 (2) 

Κήρυξη έκτασης 1.150 γπ 2 ως αναδασωτέας στη θέση 
«Ρόγκα Σπολάϊτας» περιφέρειας Δήμου Νεάπολης Ν. 
Αιτωλ/νίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΟΣ 

Έχοντας υπόψη: 

1. Τις διατάξεις του Ν. 3200/55 περί διοικητικής αποκέ¬ 
ντρωσης όπως τροποποιήθηκε και συμπληρώθηκε μετα¬ 
γενέστερα με το Ν.Δ. 532/70. 

2. Τις διατάξεις του άρθρου 117 παρ. 3 του Συντάγμα¬ 
τος. 

3. Τις διατάξεις του Ν. 998/79 «περί προστασίας δασών 
κ.λ.π.» και ειδικότερα: α) του άρθρου 38 παρ. 1 και β) του 
άρθρου 41 παρ. 1. 

4. Τις με αρίθμ. α) 160417/1180/8-7-80, β) 182447/3049/ 
24-9-80 και γ) 141823/4-2-83 διαταγές του Υπουργείου 
Γεωργίας. 

5. Τις διατάξεις των άρθρων 1 παρ. 1,2 παρ. 1 δ, 5 παρ. 
3 β, 6 παρ. 7 και 7 παρ.2 του Ν. 2503/97 «Διοίκηση, Οργά¬ 
νωση, Στελέχωσητης Περιφέρειας». 

6. Την αριθμ. 6328/31-12-99 πρόταση του Δασαρχείου 
Αγρινίου περί κηρύξεως αναδασωτέας έκτασης. 

7. Την αρίθμ. 186Γ.Γ./30-6-98 απόφαση του Γενικού 


Γραμματέα Περιφέρειας Δυτικής Ελλάδος «περί ανάθε¬ 
σης αρμοδιοτήτων», αποφασίζουμε: 

Κηρύσσουμε αναδασωτέα, με σκοπό την προστασία για 
την επαναδημιουργίατης δασικής βλάστησης που κατα¬ 
στράφηκε από πυρκαγιά με φυσική ή τεχνητή αναγέννη¬ 
ση και την διατήρηση του χαρακτήρα της δασικής έκτα¬ 
σης ώστε να αποκλεισθεί η διάθεση αυτής για άλλο σκο¬ 
πό, την παραπάνω δημόσια δασική έκταση των 1.1 50 γπ 2 
που ήταν καλυμμένη από αείφυλλα-πλατύφυλλα και ανή¬ 
κει στην κατηγορία των άρθρων 3 παρ. 1 και4παρ. 1ε&2ε 
του Ν. 998/79, που βρίσκεταΓστη θέση «Ρόγκα Σπολάϊ- 
τας» περιφέρειας Δήμου Νεάπολης και προσδιορίζεται 
από τα στοιχεία:Α,Β,Γ,Δ,Ε,Α και έχει όρια: 

Ανατολικά: Με αγρούς 

Δυτικά: Με δασική έκταση αειφύλλων-πλατυφύλλων 
Βόρεια: Με δασική έκταση αειφύλλων-πλατυφύλλων 
Νότια: Με δασική έκταση αειφύλλων-πλατυφύλλων 
όπως φαίνεται στο συνημμένο διάγραμμα, που αποτε¬ 
λεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Πάτρα, 3 Μαρτίου 2000 

Με εντολή Γενικού Γραμματέα Περιφέρειας 
Ο Γενικός Διευθυντής 
ΠΑΝΑΓΙΩΤΗΣ ΣΚΟΥΡΑΣ 

